## Pravilnik o izmjenama i dopunama Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova

### NN 39/2004 (26.3.2004.), Pravilnik o izmjenama i dopunama Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova

# ministarstvo zaŠtite okoliŠa, prostornog ureĐenja i graditeljstva

961

Na
temelju članka 31. stavka 2. Zakona o prostornom ure­đenju (»Narodne novine«,
br. 30/94, 68/98, 61/00 i 32/02), ministrica zaštite okoliša, prostornog uređenja
i graditeljstva, donosi

## PRAVILNIK

### o izmjenama i dopunama Pravilnika o sadrŽaju, mjerilima kartografskih prikaza, obveznim prostornim pokazateljima i standardu elaborata prostornih planova

Članak 1.

Iza članka
15. Pravilnika o sadržaju, mjerilima kartografskih prikaza, obveznim prostornim
pokazateljima i standardu elaborata prostornih planova (»Narodne novine«, br.
30/94, 68/98, 61/00 i 32/02) dodaje se novi članak 15a. koji glasi:

»Članak
15a.

Detaljni
plan uređenja obuhvaća više građevnih čestica koje čine prostorno –
funkcionalnu cjelinu odnosno zonu zajedničkih obilježja u odnosu na namjenu
površina te uvjete korištenja i zaštite prostora određenih prostornim planom šireg
područja.

Detaljni
plan uređenja ne može se izrađivati za pojedinačni zahvat u prostoru.

Članak 2.

U članku
20. stavku 1. točci 1. riječi: »(zemljište pod građe­vinom je vertikalna
projekcija svih zatvorenih dijelova građevine na građevnu česticu)« zamjenjuju
se riječima: »(zemljište pod građevinom je vertikalna projekcija svih
zatvorenih, otvorenih i natkrivenih konstruktivnih dijelova građevine osim
balkona, na građevnu česticu, uključivši i terase u prizemlju građevine kada su
iste konstruktivni dio podzemne etaže)«, a riječi: »odnos ukupne (bruto) izrađene
površine građevine i površine građevne čestice« zamjenjuju se riječima:
»odnosno građevinske (bruto) po­vrši­ne građevina i površine građevne čestice«.

Iza
stavka 1. dodaje se novi stavak 2. koji glasi:

»Ako prostornim planom nije definirano zemljište pod
gra­đevinom ili je definirano protivno definiciji iz stavka 1. ovog članka u
postupku izdavanja lokacijske dozvole primjenjuje se definicija iz stavka 1.
ovog članka«.

Članak 3.

Iza članka 23. dodaju se novi članci 23a. i 23b. koji
glase:

»Članak 23.a.

U tekstualni dio prostornog plana stručni izrađivač
ulaže izvod iz sudskog registra, suglasnost za upis u sudski registar nadležnog
Ministarstva i rješenje o upisu u Imenik ovlaštenih arhitekata odnosno Imenik
ovlaštenih inženjera Hrvatske komore arhitekata i inženjera u graditeljstvu za
odgovornu osobu u pravnoj osobi.

U
tekstualni dio prostornog plana moraju se uložiti suglasnosti, mišljenja i
potvrde propisane Zakonom o prostornom ure­đenju i posebnim propisima donesenim
na temelju tog Zakona, te posebnim zakonima i propisima donesenim na temelju
tih zakona.

23b.

Elaborat
prostornog plana u postupku donošenja sadrži podatak o fazi izrade – nacrt
prijedloga /prijedlog/konačni prijedlog pro­stornog plana.

Obrazac
s podacima za ovjeru u elaboratu prostornog plana iz stavka 1. ovog članka sadrži
u redu pod nazivom »Naziv prostornog plana« i podatak o fazi izrade tog plana.«

Članak
4.

U članku
24. iza stavka 3. dodaje se novi stavak 4. koji glasi:

»Elaborat
izvornika prostornog plana iz stavka 1. ovog članka uvezuje se na način koji
onemogućuje izmjenu njegovih sastavnih dijelova.«

Članak 5.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
350-01/04-04/02
Urbroj: 531-01-04-11
Zagreb, 19. ožujka 2004.

Ministrica
**Marina Matulović Dropulić,** dipl. ing. arh., v. r.

Pravilnik, NN 39/2004-961